"Invadați sau v-ați rătăcit?" Incident în apele ruseşti între un distrugător al Statelor Unite și o navă rusă.
Un distrugător de rachete american a intrat, în mod ilegal, în apele ruseşti. A fost interceptat de o navă de război rusă. După un avertisment verbal, distrugătorul a părăsit zona.
O navă de război rusă a descoperit distrugătorul de rachete USS John S. McCain al marinei Statelor Unite, care opera în mod ilegal în apele teritoriale ale Rusiei, din Marea Japoniei, relatează Reuters.Rusia a declarat că nava americană a fost avertizată verbal şi ameninţată pentru a părăsi zona. După avertisment, nava americană s-a întors în apele neutre, a specificat Ministerul Apărării rus.Nava rusă a urmărit distrugătorul american, despre care Moscova a spus că a depăşit cu doi kilometri graniţa maritimă. După aceea, distrugătorul SUA nu a mai încercat să intre în apele ruseşti. Incidentul s-a produs în Golful lui Petru cel Mare."Invadați sau v-ați rătăcit?" a titrat ironic Russia Today, canalul finanțat de Kremlin.